આ સીઝનમાં અમરેલી જિલ્લામાં પહેલી વખત સાર્વત્રિક વરસાદ પડયો છે, લાઠી સાથે મેઘરાજાને અણબનાવ હોય તેમ માત્ર ૫ મીમી વરસાદ પડયો છે જયારે અમરેલી જિલ્લામાં દોઢથી ચાર ઇંચ વરસાદ સાંજ સુધીમાં પડી ગયો છે વડીયાના બરવાળા બાવળ નજીક હોન્‍ડા બાઇક સાથે પટેલ યુવાન તણાયો છે તથા બગસરા અને કુંડલામાં ચાર ઇંચ, ધારી અને અમરેલીમાં બે, વડીયામાં ત્રણ, રાજુલા,જાફરાબાદ,લીલીયા,ખાંભામાં દોઢથી પોણાબે ઇંચ વરસાદ પડયો છે જયારે જાફરાબાદના લોરમાં ધાતલ નદી ઉપરનો પુલ તૂટયો, છાપરાઓ ઉડયા હતા અને લોરના શીવરાજભાઇ ખુમાણના ઘરમાં નવ પતરાઓ ઉડીને આવ્‍યા હતા આ ઉપરાંત બગસરામાં તીરુપતિનગર તથા ગોકુલધામ ૧-૨ મળી આસપાસની ત્રણ સોસાયટીમાં મકાનોની લગોલગ પાણી ભરાયા હોવાનુ અને પાણી લોકોના ઘરમાં ઘુસી જાય તેવી હાલત હોવાનુ બગસરાથી શ્રી જયેશ કારીયાએ જણાવ્‍યું હતુ વડીયાના બરવાળા બાવીસીમાં સુપડાધારે પાંચ ઇંચ વરસાદ વરસ્‍યો હોવાનો શ્રી દેવકુ કનાળાનો અહેવાલ જણાવે છે વરસાદથી નદીમાં પુર આવ્‍યા હતા સવારથી શરૂ થયેલી એકધારી મેઘમહેરને પગલે જિલ્લાની તમામ નદીઓ વહેતી થઇ ગઇ છે અને ધારીમાં વરસાદી પાણીમાંઇલે.શોક લાગતા બે બળદના મોત થયા હતા તથા ખેડુત દંપતિ ગાડામાંથી ફંગોળાઇ જતા બચી ગયા હતા સાંજે વડીયાથી બરવાળા બાવળ જઇ રહેલ પટેલ યુવાન તણાઇ ગયો હતો તેની મોડી રાત્રી સુધી શોધખોળ ચાલી રહી છે અને મોડી સાંજે પણ લોકોના હૈયા ઠારતી સતત મેઘમહેરથી લોકોના મુખ મલકાઇ ગયા છે.